open-index/open-wikipedia-markdown huggingface dataset:
Haul Guru Sekumpul

**Haul Guru Sekumpul** adalah acara gasan mamparingati hari wapat Muhammad Zaini Abdul Ghani atawa nang rancak dikiau Guru Sekumpul, acara ngini diadaakan saban tahun di Martapura, Kabupatin Banjar, Kalimantan Selatan.

Acara ngini diadaakan saban tanggal 5 Rajap sasuai hari wapat Guru Sekumpul dalam pananggalan Hijriah. Haul ulama nang diranakakan 11 Pibuari 1942 atawa 27 Muharram 1361 di Tunggul Irang, Martapura, Kabupatin Banjar ngini jadi acara haul paakbarnya di Kalimantan Selatan bahkan jua dunia. Haul ngini sudah disiapakan talu sampai ampat bulan sabalumnya, marga jamaah nang datang babanyak tarus saban tahunnya.

## Palaksanaan

Acara diisi pambacaan jikir, mulut Habsyi wan badu'a, di mana kadua anak lalakian aruwah yaitu Ahmad Hafi Badali wan Muhammad Amin Badali nang mamimpin, didangani lawan bubuhan ulama wan habib. Imbah ngitu sabarataan jamaah bulik ka dairah matannya masing-masing. Wayah tahun 2021 atawa haul ka-16, acara ngini kada diadaakan marga masih pandemi COVID-19.

## Jamaah

Jamaah haul datang matan bamacam-macam dairah mulai Kalimantan Selatan, Kalimantan Tangah, Kalimantan Timur, Pulau Jawa, Sumatera, Malaysia, atawa jua Timur Tangah. Jumlah jamaah saban tahun sasain batambah, matan ratusan ribu bahkan yutaan.

## Pangaruh Susial

Nang kaya aruh akbar lain jua, sajumlah pasiapan jua digawi jauh-jauh hari. Kada wastu panitia atawa kurdinatur acara haja nang auran, tagal sabarataan warga sapanjang jalan bamara makam Guru Sekumpul jua umpatan riuh. Kaya hajatan baimbai satahun sakali.

Sabarataan warga sakitar matan bamacam-macam ampah bamara Sekumpul babaik hati manyambut, mambari'i apa haja nang kawa bubuhannya bariakan gasan bubuhan tamu, pajiarah nang datang. Makanan, minuman dibagiakan warga mulai balasan kilumitir bamara lukasi haul. Sabarataan garatis, kadada nang basadia dibayar.

Kada wastu ngitu, ada jua nang manawari minyak garatis, tambal ban garatis, bicak garatis sampai mambariakan rumahnya gasan dijadiakan wadah pamalaman garatis gasan jamaah.
Paskah

**Paskah** adalah parayaan pamantingnya dalam tahun liturgi garijawi Kristen. Gasan umat Kristen, Paskah idintik lawan Yesus, nang ulih Paulus disambat jadi "anak dumba Paskah"; jamaat Kristen sampai wayah ngini parcaya bahua Yesus disalibakan, mati wan dikuburakan, wan pas hari nang katalu bapuat matan antara urang mati. Paskah marayaakan hari kabangkitan ngitu wan adalah parayaan nang pamantingnya marga mamparingati kajadian nang panyakralnya dalam hidup Yesus, kaya bang tacatat di dalam kaampat Injil di Pajanjian Hanyar. Parayaan ngini jua dingarani **Minggu Paskah**, **Hari Kebangkitan**, atawa **Minggu Kebangkitan**.

Paskah jua marujuk ka masa di dalam almanak garija nang disambat masa Paskah, masa nang dirayaakan dahulu salawas ampat puluh hari imbah Minggu Paskah (puncak matan Pakan Suci) sampai hari Kanaikan Yesus tagal wayah ngini masa ngitu dipanjangi sampai lima puluh hari, sampai lawan hari Pintakusta (nang artinya "hari kalima puluh" – hari ka-50 imbah Paskah, ada kajadian turunnya Roh Kudus). Minggu panambaian di dalam masa Paskah dingarani Oktaf Paskah ulih Garija Katulik Roma. Hari Paskah jua maampihi parayaan Pra-Paskah nang dimulai imbah ampat puluh hari sabalum Kamis Putih,  masa-masa badua, panyasalan, wan pasiapan bakabung.

Paskah adalah salah asa hari raya nang baubah-ubah tanggalnya (dalam kakristenan disambat lawan parayaan nang baugah) marga disasuaiakan lawan hari tatantu (dalam hal ngini hari Ahad), lain tanggal tatantu di dalam almanak sipil. Hari raya-hari raya Kristen lainnya tanggalnya disasuaiakan lawan hari Paskah ngitu lawan mamakai sabuah purmula kumpliks. Paskah rancaknya dirayaakan antara pahabisan bulan Marit sampai pahabisan bulan April (kakristenan ritus Barat) atawa pamulaan bulan April sampai pamulaan bulan Mai (kakristenan ritus Timur) saban tahunnya, tagantung lawan siklus bulan. Imbah ratusan tahun garija-garija kada mancapai sabuah kaakuraan, wayah ngini sabarataan garija sudah manarima pahitungan Garija Aleksandria (wayah ngini disambat Garija Koptik) nang manantuakan bahua hari Paskah gugur wayah hari Ahad panambaian imbah Bulan Sabuku Paskah, bulan sabuku panambaian nang hari kaampat balasnya ("bulan sabuku" gariawi) gugur wayah atawa imbah 21 Marit (titik Musim Sami Matahari/*[[vernal equinox]]* garijawi)

Minggu Paskah lain parayaan nang sama (tagal masih bahubungan) lawan Paskah Yahudi ( atawa *Pesakh*) dalam hal simbulisma wan jua pananggalannya. Basa Indunisia kada baisi istilah nang balain gasan Paskah *Pesakh* (Yahudi) wan Paskah *Paskha* (Kristen) sadimapa babarapa basa Irupa nang baisi dua istilah bang balain, ulih marga ngitu kata Paskah kawa baisi dua arti nang balain di dalam basa Indunisia.

Banyak macam-macam budaya, tamasuk kalinci Paskah, hintalu Paskah, wan mangirim kartu Paskah sudah jadi palihan matan parayaan Paskah mudirin, wan macam-macam budaya ngitu rancak dirayaakan ulih umat Kristen atawa jua nun-Kristen.
__TOC__

## Riparinsi
Kalinci Paskah

**Kalinci Paskah** adalah mahluk piktip nang digambarakan jadi saikung kalinci antrumurpis. Maumpat laginda, kalinci Paskah mambawa bakul nang hibak baisi hintalu, gula batu, wan mainan nang bawarna-warni ka rumah kakanakan wayah malam Paskah. Kalinci Paskah ngitu cagar maandak bakul ngitu di sabuah tampat atawa manabunakannya di dalam rumah kakanakan ngitu supaya kaisukannya mancarinya. Kalinci Paskah baisi kamahiripan-kamahiripan lawan Sintarklas nang mambawa hadiah gasan kakanakan nang kada wangal wayah malam Natal. Sumbar laginda ngitu bamacam-macam, tagal kalinci ngitu sudah dipatuh matan 1600; babarapa sumbar manyambatakan laginda ngitu baasal matan mitus kasuburan, samantara nang lain mahubungakannya lawan watak kalinci di dalam ikunugarapi Kristen.

## Asal-muasal
Asal-muasal Kalinci Paskah jadi simbul Paskah kawa dilacak matan kawasan Alsace wan barat daya Jerman, tampat kalinci ngitu disambat gasan pamulaannya wayah tahun 1600-an. Kalinci Paskah nang batawas makanan panambaian diulah di Jerman pas pamulaan 1800-an wan diulah matan bahan wadai wan gula.

Imbah ngitu Kalinci Paskah dipatuhakan ka Amirika ulih bubuhan imigran Jerman nang mandarat di Pennsylvania Jerman wayah tahun 1700-an. Kadatangan *Osterhase* — atawa terwelu Paskah dalam basa Jerman — wayah malam Paskah adalah salah sabuting "kahimungan kakanakan nang pangganalnya", parak sama lawan kadatangan *Christkindl* — Sinterklas nang dipatuh ulih urang-urang *Austria* wan *Bavaria* — pas malam Natal.

Maumpat taradisi, kakanakan maulah sarang kalinci nang bawarna-warni di buncu tatabun di rumah bubuhannya. Amun kakanakan ngitu kada wangal, *Osterhase* cagar bahintalu bawarna-warni di sarang ngitu. Wayah taradisi ngitu mulai manyabar, sarang ngitu diparuduksi jadi bakul Paskah, wan maandak sarang di buncu tatabum baubah jadi taradisi manabunakan bakul/hintalu Paskah .

## Riparinsi
Hintalu Paskah

**Hintalu Paskah** baasal matan taradisi kasuburan kaum Indu-Irupa di mana hintalu adalah simbul musim sami. Wayah masa halam, di Pirsia, urang rancak babagi hadiah hintalu pas wayah parayaan musim sami, nang bagi bubuhannya jua manandaakan dimulainya tahun nang hanyar.

Wayah abat-abat pamulaan kakristenan, taradisi ngini ngalih dihapus marga hari Paskah dasar kabalujuran gugur pas saban pamulaan musim sami. Parayaan musim sami salalu dirayaakan bahindang mairingi kahimungan maninggalakan musim dingin. Tumbuhan wan kambang bamula tumbuh wan malarakan, wan suasana kacuriaan kaya ngini jadi wayah nang pas gasan babagi hadiah.

Mambagiakan hintalu wayah hari Paskah ahirnya ditarima ulih garija salain gasan marayaakan datangnya musim sami, jua marga hintalu mambariakan gambaran/simbul pacangan adanya kahidupan. Dalam Kristen, hintalu dapat makna riligius, sabagai simbul pakuburan batu di mana Yesus kaluar manyambut hidup hanyar malalui kabangkitan-Nya. Salain ngitu ada alasan nang liwar paraktis maulah hintalu sabagai tanda istimiwa Paskah, marga dahulu hintalu adalah salah sabuting makanan pantang salawas Masa Prapaskah. Umat Kristen mulai pamulaan sudah mawarnai hintalu-hintalu Paskah lawan warna-warna tarang, maminta barakat atasnya, mamakaninya, wan mambariakannya gasan kawal wan sahabat jadi hadiah Paskah.

Taradisi hintalu Paskah bakambang di antara bangsa-bangsa Irupa Utara wan di Asia. Tagal, di Irupa Selatan wan jua di Amirika Salatan, taradisi hintalu Paskah kada suah jadi pupulir.
Musim panas

**Musim panas** yaitu sabuting musim di nagara bahawa sadang. Tagantung andakan sabuting nagara, musim panas dapat tajadi wayah waktu nang balain-lain.

Di balahan utara bumi, musim panas dimulai kikira tanggal 21 Juni sampai 23 Siptimbir, samantara di balahan salatan bumi musim panas dimulai kikira tanggal 21 Disimbir sampai 21 Marit.

Di banyak nagara, musim panas adalah musim liburan sakulah. Wayah musim ngini urang-urang di nagara-nagara subtropis ngitu rancak ka pantai gasan bajamur. Salain ngitu, wayah musim panas buah-buahan wan tumbuh-tumbuhan umumnya rahatan masa patumbuhannya. Musim panas jua rancaknya gasan bararamian, kaya mambaca di taman. Ada jua urang-urang nang maambil kalas-kalas palajaran musim panas gasan manambah pangatahuan.

## Bahan acuan
Almanak Hijriah

**Almanak Hijriah** atawa **Almanak Islam** () adalah panantuan tanggal atawa bulan nang bakaitan lawan ibadat wan hari-hari panting lain umat Islam. Alamanak ngini dingarani lawan Almanak Hijriah marga wayah tahun panambaian almanak ngini ada kajadian hijrah Nabi Muhammad matan Makkah ka Madinah, tahun 622 Masihi.

Di babarapa nagara nang bapanduduk mayuritas Islam, Almanak Hijriah jua dipakai jadi sistam pananggalan sahari-hari. Almanak Islam mamakai paulaian bulan jadi acuannya, sadangakan almanak biasa (Almanak Masihi) mamakai paulaian matahari.

## Sajarah
Panantuan mulainya Almanak hijriah ngini lain lawan Almanak Masihi. Di Almanak Masihi, hari wan tanggal mulai matan jam 00.00 tangah malam waktu satampat. Tapi di sistim Almanak Hijriah, hari wan tanggal mulai matan matahari tabanam wadah situ atawa matan masuk waktu sambahyang Maghrib.

Almanak hijriah diulah badasarakan siklus sinudik bulan Almanak bulan (*qomariyah*), baisi 12 bulan dalam satahun. Amun manggunaakan siklus sinudik bukan, bilangan hari dalam satu tahunnya nitu adalah (12 x 29,53059 hari = 354,36708 hari). Ini pang nang manjalasakan kanapa 1 tahun Almanak Hijriah labih handap 10-12 hari amun dibandingakan wan satu tahunnya Almanak Masihi.

## Bahan acuan
Musim sami

**Musim sami** yaitu sabuting matan ampat musim di dairah subtropis, paalihan matan musim dingin ka musim panas.

Di balahan utara bumi, musim sami dimulai kikira tanggal 21 Marit sampai 21 Juni, samantara di balahan salatan bumi, musim sami dimulai kikira tanggal 23 Siptimbir sampai 21 Disimbir. Musim sami tajadi imbah musim dingin, di mana tumbuhan malarak pulang, ulih marga ngitu musim sami disambat jua "musim kambang". Musim sami maulah tangah hari jadi talawas daripada malam hari. Hawa di musim sami rancaknya tarasa humap marga mamaraki musim panas. Lain lawan musim gugur nang udaranya tarasa dingin marga mamaraki musim dingin.

## Bahan acuan
Agus Sasirangan

**Agus Gazali Rahman** () atawa labih dipatuh lawan **Agus Sasirangan** adalah  saikung tukang masak Indunisia nang mulai dipatuh jadi paumpat MasterChef Indonesia Musim Panambaian wan dapat tampat kadua. Pamulaannya inya  handak jadi pilot tapi sakalinya maharaga matan halus bisi kabisaan mamasak  maka inya nih katuju banar lawan bamasak.

## Tukang Masak
Agus mulai balajar dunia pamasakan matan kalas 5 SD, imbah umanya bulik jadi TKW matan Arab Saudi wan mambuka warung makanan khas Banjar. Matan situ Agus jua banyak balajar matan umanya risip wan tiknik dalam bamasak. Agus basamangat banar balajar bamasak tamotivasi imbah manjanaki tuntunan di TV handak jua manjadi tukang masak nang mancungul di TV. Imbah lulus SMA, Agus dapat biasisua ka Universitas Negeri Malang imbah mamanangakan sabuah kumpatisi buga hingkat SMK. Imbah lulus kuliah Agus tulak matan Banjarmasin ka Surabaya gasan umpatan Master Chef Indonesia. Salain bagawi jadi tukang masak, Agus jua adalah saikung guru di SMKN 4 Banjarmasin. Wayah ngini inya ditunjuk jadi duta janama panambaian Pizza Hut Indonesia.

## Manulis Buku
Salain ahli bamasak Agus katuju jua manulis buku. Hibak buku nang Agus tulis, ada nang bajudul “30 Menu Bumbu Cinta ala Agus Sasirangan” wan “Food, Drink & Cookbook with Love Bersama Agus Sasirangan” sama-sama tarbit tahun 2013. Imbah ngitu manulis pulang sidin tahun 2014 bajudul “Step by Step 50 Resep Kue Laris di Bisnis Boga ala Dapur Cinta” sampai tahun 2016 buku nang bajudul "Perjalanan 1.827 Hari". Paling hanyarantahun 2017 tarbit pulang 2 buting buku nang bajudul “30 Resep dari Dapur Cantik, Praktis, & Sehat” wan “Memasak itu Ibadah : 40 Resep Kreatif & Lezar +20 Tips Memasak Praktis”. 

## Tarkanal
Agus kada bisi TV matan di rumah sakalinya kawa tampil di TV, barakat manjadi pamanang kadua Master Chef Indonesia. Agus rancak jua tampil di TV nang kaya di acara “Dapur kita Ramadhan 2020” badampingan lawan Inul Daratista, bahanu rancak jua maisi sepalihan acara di TV. Cuntuh acara nang lain di MNC TV Agus maisi jada sponsor wan acara “Kreasi Resep Spesial Menu Ramadhan Cedea”. Karir Agus samakin banaik imbah manjadi salah satu pamain wan kunsultan pilem "Cooking Camp" tahun 2019. Agus malihat paluang matan inya tampil tarus di TV wan hibak panggamar nang katuju kawa dimanfaatkan hagan baulah usaha kuliner wan bisnis oleh-oleh  khas Kalimantan Selatan.

## Pangusaha
Agus wayah ngini jua manjadi pangusaha bidang kuliner nang mambuka warung makan Mie Bancir. Awalan warung ngitu buka tahun 2014 nang baalamat di Brigjen H. Hasan Basri No. 7, Kayu Tangi, Banjarmasin. Bamacam menu nang kawa dipilih kaya Mie Bancir Ori Khas Banjar, Mie Bancir Katsu, Mie Bancir Bakso, Mie Bancir Ceker Setan, Mie Bancir Juara Indonesia, wan banyak lagi nang lain. Kada sampai di Banjarmasin ja sidin manganalakan Mi Bancir sampai ka Malaysia dan Finlandia jua, sambil mambagi buku risip masakan Banjar. Wayah ini nang tehanyar tahun 2022 Agus mambuka usaha oleh-oleh bangaran “Dedaunan” baalamat di Jalan A Yani km 5.5 kota Banjarmasin. Tamotivasi mambuka usaha ngitu sabab jarang banar talihat wadai khas banjar, kaya wadai masubah.
## Daptar Jajuhutan
Uyah

**Uyah** yaitu huaran miniral nang kawa maulah angih masin. Rancaknya uyah nang tasadia sacara umum adalah Natrium klorida (NaCl) nang dihasilakan ulih banyu laut. Uyah dalam bantuk alaminya adalah miniral karistal nang dipinandui sawagai batu uyah atawa halite.

Uyah liwar diparluakan awak, tagal amun dimakan kabanyakan kawa maulah bamamacam panyakit, tamasuk tikinan darah tinggi (hipartinsi). Salain ngitu uyah dipakai jua gasan maawitakan makanan wan jadi bumbu. Gasan manangat panyakit takuk, uyah rancak jua ditambahi yodium.

## Bahan acuan
Takuk

**Takuk** (Basa Indunisia: *gondok*) adalah pambangkakan di gulu (di bawah halukum) marga kalanjar tiroid nang baganal.

Dalam basa kadukturan disambat panyakit kalanjar tiroid, di mana kalanjar ngini cagar mahasilakan hormon tiroid nang baguna manstimulasi mitabulisma matan sil-sil di awak. Rancaknya kasus kaganasan di kalanjar tiroid, labih tinggi tajadi lawan lalakian, wan amun tiroidnya sudah diangkat maka inya musti mamakan ubat saumur hidup marga kadaada lagi nang kawa mahasilakan hormon tiroid di dalam awak.

**Janis Penyakit Takuk:**
* **Hipertiroid: **Kaadaan ngini tajadi marga kalanjar tiroid talalu aktip mahasilakan hormon jadinya jumlah nang baulai di dalam darah jadi balabih.
* **Hipotiroid: **Kaadaan ngini tajadi marga kalanjar tiroid mahasilakan hormon dalam jumlah sadikit atawa randah.
Pahimpunan Kawigasan Dunia

**Pahimpunan Kawigasan Dunia** (Basa Inggris: World Health Organization, rancak disingkat **WHO**) adalah salah sabuting pahimpunan PBB nang batindak jadi paampah kawigasan awam antarabangsa wan bamarkas di Jenewa, Swiss. WHO didiriakan ulih PBB wayah 7 April 1948. Direktur Jendral wayah ngini adalah Tedros Adhanom (manjabat mulai 1 Juli 2017). WHO mawarisi banyak mandat wan pasadiaan matan pahimpunan sabalumnya, Pahimpunan Kawigasan, nang adalah aginsi matan LBB.

## Riparinsi
Ogi Fajar Nuzuli

Drs. H. **Ogi Fajar Nuzuli**, M.Pd., M.A.P. () adalah Wakil Wali Kuta Banjarbaru nang manjabat wayah masa jabatan 2010–2015. Sidin dilantik wayah 11 Agustus 2010, manggani'i Wali Kuta Banjarbaru Ruzaidin Noor imbah mamanangakan Pamilihan Umum Wali Kuta Banjarbaru 2010 putaran kadua wayah 21 Juli 2010 lawan mangulihi 43.963 suara (61%).

## Jujuhutan
Nusa Tenggara Timur

**Nusa Tenggara Timur** (disingkat **NTT**) adalah sabuah parupinsi di Indunisia nang maliputi palihan timur Kapulauan Nusa Tenggara. Parupinsi ngini baisi indung banua di Kuta Kupang wan baisi 22 kabupatin/kuta. Parupinsi ngini baandak di Sunda Kecil. Wayah tahun 2020, panggana parupinsi ngini bajumlah 5.325.566 ikung, lawan karacapan 111 ikung/km2.

Imbah palarakan, Nusa Tenggara Timur adalah sabuah parupinsu Indunisia nang baandak di palihan tunggara Indunisia. Parupinsi ngini tadiri matan babarapa pulau, antara lain Pulau Flores, Pulau Sumba, Pulau Timor, Pulau Alor, Pulau Lembata, Pulau Rote, Pulau Sabu, Pulau Adonara, Pulau Solor, Pulau Komodo, wan Pulau Palue.

Parupinsi ngini tadiri matan kikira 550 pulau, talu pulau tatambaian di Nusa Tenggara Timur adalah Pulau Flores, Pulau Sumba, wan Timor Belanda (rancak disambat *Timor Barat*).

## Rujukan
Siklon Seroja

**Siklun Tarupis Seroja** adalah sabuah siklun tarupis nang mulai tabantuk di salatan Nusa Tenggara Timur, Indunisia, wayah 3 April 2021. Siklon ini menyebabkan baah di babarapa wilayah Nusa Tenggara, Indunisia, wan Timor Leste. Salain ngitu, BMKG jua mangaluarakan paringatan sungsung galumbang satinggi 4-6 mitir nang bapalawa tajadi di laut barat Lampung, Salat Sunda, palihan salatan Bantan, Jawa Barat, Jawa Tengah, Pulau Sawu, Kupang, wan Pulau Rote. Dairah pasisir Aceh, Mentawai, Bengkulu, Jawa Tengah, Pulau Sumba, Salat Bali, Salat Lombok, wan Salat Alas baputinsi jua dapat galumbang satinggi 2,5 sampai 4 mitir. Siklun Seroja adalah siklon katujuh dalam musim siklun wilayah Australia 2020-2021 wan sabubutingannya nang sampai damini maulah kurban mati.

## Riparinsi
Wadai Taradisiunal Banjar

Dalam adat wan budaya masarakat Banjar Kalimantan Salatan, kitihan manis atawa wadai adalah sabuting banda nang kada kawa tapisah. **Wadai tradisiunal Banjar** nang bamacam-macam baik tagasnya, angih, wan kalirnya maisaratakan sabuting makna nang tatian dalam sahari-harian masarakat. Dalam ritual adat, wadai banyak dipakai gasan sarana palangkap.

## Sajarah
Taradisi wadai sabujurnya sudah maakar matan jaman bahari, labih pasnya wayah masa karajaan Nagara Dipa. Wadai 41 adalah istilah nang *marujuk* ka macam-macam wadai banyaknya 41 buting. Wayah masa karajaan bahari, wadai dipakai jadi sasaji gasan bubuhan arwah panggana alam lain sakira kada mangganggu kahidupan manusia. Tagal imbah kadatangan agama Islam, budaya sasaji bamula taugah wan digantiakan lawan akulturasi budaya nang islami. 

Wadai jua adalah simbulisasi masarakat Banjar nang susial. Dalam ngini marujuk ka taradisi mawarung. Di mana kitihan nang disadiaakan rancaknya wadai taradisiunal Banjar. Diumpati lawan teh atawa kupi langat masarakat Banjar rancaknya bapandiran saikung sama lain.

## Wadai 41
Wadai 41 wayah ngini ada dalam parayaan Islam nangkaya Baayun Mulut, Batamat Al-Qur'an, Badudus, wan palangkap ritual adat lainnya. Guna matan Wadai 41 labih dilambangakan lawan kasalamatan wan rasa sukur masarakat. Sahdan, daptar wadai 41 nitu adalah:

* Apam habang
* Apam putih
* Bubur habang
* Bubur putih
* Bubur baayak
* Babungku
* Babalungan hayam
* Bingka
* Cingkaruk habang
* Cingkaruk putih
* Cincin
* Cucur habang
* Cucur putih
* Cucur kuning
* Dodol habang
* Dodol putih
* Hintalu karuang
* Kakicak (hijau bahinti)
* Kakicak putih
* Kakicak gumbili
* Kakulih hijau
* Kakulih putih
* Kalalapun
* Lakatan putih bahinti
* Lakatan kuning bahintalu
* Lamang
* Lupis
* Pupudak baras
* Pupudak sagu
* Papari
* Putu mayang
* Roti baras habang
* Roti baras putih
* Roti sagu
* Surabi
* Tapai baras
* Tapai gumbili
* Ular-ular
* Wajik

## Wadai lain
Naya adalah daptar wadai nang dipinandui di Banjar tagal kada tamasuk dalam wadai 41:

## Jujuhutan
Luang hirang

**Luang hirang** () yaitu bagian matan ruang waktu nang marupakan gravitasi nang panguatnya pada nang lain, cahayanya jua kada kawa bukah matan luang hirang. Téori relativitas umum mamparkiraakan bahwa parlu massa nang ganal gasan maulah sabuting **luang hirang** nang baandak di ruang waktu. Di parak luang hirang ada parmukaan nang dingarani horizon paristiwa. Objék ngini disambat *"hirang"* maraga manyarap apa haja nang baandak baparak lawan inya wan kada kawa babulik pulang, tamasuk cahaya gin kada kawa babulik lagi. téoritis, luang hirang kawa baisi ukuran saganal apa haja, mulai matan mikroskopik sampai ka ukuran alam raya nang kawa kita itihi. Téori médan kuantum dalam ruang-waktu maliuk mamparkira'akan bahwa horizon paristiwa mamancarkan radiasi diparak luang hitam lawan suhu nang tabatas. Suhu ngini babanding tabalik lawan massa luang hirang, jadinya ngalih amun handak maitihi luang hirang bamassa bintang atawa labih. Luang hirang tabagi manjadi 4: luang hirang bamassa manangah, luang hirang primordial, luang hirang bintang, wan luang hirang supermasif nang rancak banar ada di pusat sabuting galaksi.

## Sajarah
Tiuri nang mambahas adanya luang hirang pamulaannya diajukan pas abad ke-18 oléh John Michell wan Pierre-Simon Laplace, imbah ngitu dikambangakan oléh astronom Jérman bangaran Karl Schwarzschild, pas tahun 1916, lawan badasar teori relativitas umum ampun Albert Einstein, wan bamakin dikanalakan oléh Stephen William Hawking.

Istilah *luang hirang* mulai tarkanal haratan John Archibald Wheeler mamakainya di caramah-caramahnya pas tahun 1967. Biar sidin rancak dianggap urang banyak sabagai urang nang pamulaan mamakai istilah ngini, tapi inya rancak bapadah bahwa lain inya nang pamulaan mamakai istilah luang hirang ngini.

## Asal-mula luang hitam
Pamulannya, bintang tabentuk lawan kundisi dimana tingkat radiasi wan gravitasinya saimbang. Haratan bintang kahabisan bahan bakar gasan manggawi fusi, tingkat radiasi nang keluar makin lamah dibandingakan lawan gaya gravitasi ka dalam. Matan situ, bintang maalami karuntuhan, wan kainanya maalami sabuting laduman supernova. Dalam laduman ngini, ada dua kamungkinan hasilnya, pacangan jadi bintang Neutron atawa pacangan jadi luang hirang.

## Kamatian luang hirang
Luang hirang pacangan mati malalui prosés Radiasi Hawking. Prosés ngini sadarhananya nang kaya mambungkar bagian matan luang hirang tunggal butingan. Salawas bajalannya waktu, luang hirang pacangan bahalus tarus, sampai pahabisannya maalami laduman nang ganal banar, bahkan ribuan kali ganalnya pada ladakan bom atom Hiroshima wan Nagasaki. Akan tatapi, prosés ngini rancak mamakan waktu nang lawas. Sadangkan ukuran luang hirang pasti ganal. Maka bisa jadi manusia kada kawa maitihi napa-napa matan paristiwa ngini.

## Lihati Jua

* Luang putih
* Luang cacing
* Luang hirang bintang
* Luang hirang primordial

## Bahan acuan

## Tautan luar

*  HubbleSite - Bahan acuan langkap luang hirang matan situs teleskop ruang angkasa Hubble, NASA
*  Ensiklopedi Luang Hitam
Cuk-cuk Bimbi

**Cuk-cuk bimbi** adalah sabuah pantun Banjar, nang imbahnya di dijadiakan sabuah painan gasan kakanakan masarakat Banjar. Cuk-cuk bimbi janis pantun kakanakan. Kaunikan ngini di luar satruktur pantun bila rancaknya. Hal ngitu, tajanak di saban barisnya tadapat sajak nang kawa dilaguakan.

* **Lirik Pantun "Cuk-cuk Bimbi"**

:Cuk-cuk bimbi
:Bimbiku nansarunai
:Tacucuk takulibi
:Muhanya kaya panai
:(Sagincul liu - liu, sagincul liu - liu)
Kuasar

**Kuasar** (bahasa Inggris: ***quasar***, dipinandui jua lawan ngaran **quasi-stellar object**, disingkat **QSO**) marupakan hinti galaksi aktif nang énérgétik banar wan kuat banar. Objék ngini mamancarakan énérgi nang liwar ganalnya. Tapi maraga jaraknya nang liwar jauhnya matan bumi, kuasar pacangan nang kaya bintang biasa amun diitihi pakai teleskop.

Sabuting kuasar kawa mahasilakan tarang saratus kali labih banyaknya pada sabarataan galaksi Bimasakti dalam ruang nang kada tapi ganal pada tata surya.

Haratan gas tahisap wan mamaraki lubang hirang, gas ngitu bapanas maraga friksi, wan bapijar nyarak banar nang maulah cahaya ngini kawa diitihi matan sisi alam samasta lainnya. Kuasar rancak tanyarak amun dibandingakan lawan kasamunyaan galaksi andak kuasar nang ngitu. Karaktaristik kuasar masih manjadi mistérius, tapi mulai tahun 1980-an, Babuhan astronom sudah mancubai manguaknya.

## Asal ngaran
Istilah *quasar* diambil matan singkatan gasan *quasi-stellar [star-like] radio source* ("sumber (gelombang) radio nang kaya bintang"), maraga pas pamula'an ditamui pas dékadé 1950-an, kuasar dianggap sabagai sumber émisi galumbang radio nang kawa dipinandui asal-usul fisiknya, wan pas sudah diidéntifikasi malalui citra fotografi di panjang-galumbang kaliatan panampakannya manyarupai titik cahaya bintang nang kirip.
Istilah ngini pamulaannnya dipakai dalam artikel saurang astrofisikawan bangaran Hong-Yee Chiu pas bulan Mei 1964 di *[[Physics Today]]*, gasan manjalasakan sapalihan teka-teki objék astronomi:

## Peran kuasar di sistem referensi antariksa

Maraga kuasar jaraknya liwar jauhnya, tarang banar, lawan pas dilihati pina halus, kuasar bamanfaat banar gasan jadi titik referensi dalam maukur jaringan di galaksi.
International Celestial Reference System (ICRS) diulah badasarakan matan ratusan sumber radio ekstra nang kabanyakannya baasal matan kuasar nang ada disakaliling samunyaan galaksi. Maraga jarak kuasar nang liwar jauhnya, kuasar talihat kaya kadada bagarak amun mamakai téknologi kita wayah ini, tapi andak buhannya kawa diukur lawan akurasi nang tinggi mamakai rumus very-long-baseline interferometry (VLBI). Andaknya biasanya mamakai skala 0.001 arcsekon atawa nang tabaik pada ngitu nang dipakai gasan paukurang nang tahawas pada alat ukur optik nang lainnya.

## Catatan Batis


## Pranala luar

* 3C 273: Variable Star Of The Season
* SKY-MAP.ORG SDSS image of quasar 3C 273 
* Expanding Gallery of Hires Quasar Images
* Gallery of Quasar Spectra from SDSS
* SDSS Advanced Student Projects: Quasars 
* Black Holes: Gravity's Relentless Pull Award-winning interactive multimedia Web site about the physics and astronomy of black holes from the Space Telescope Science Institute
* Audio: Fraser Cain/Pamela L. Gay – Astronomy Cast. Quasars – July 2008
*
Kabupatin Penajam Paser Utara

**Kabupatin Penajam Paser Utara**, adalah sabuah kabupatin di Prupinsi Kalimantan Timur, Indunisia. Indung banuanya baandak di Penajam. Kabupatin ngini bawatasan lawan Kabupatin Kutai Kartanegara di subalah Utara, subalah timur bawatasan lawan Salat Makassar wan subalah selatan bawatasan lawan Kabupatin Paser wan subalah barat bawatasan lawan Kabupatin Kutai Barat. Jumlah warga kabupatin ngini wayah tahun 2019 bajumlah 173.671 ikung.

Penajam Paser Utara adalah kabupatin pakulih pamakaran matan Kabupatin Paser wayah tahun 2002. Sapalih matan dairah kabupatin ngini wan Kabupatin Kutai Kartanegara cagar dijadiakan tampat indung nagara hanyar.

## Jujuhutan
Merkurius

**Merkurius** (simbol: ) adalah palanit pahalusnya di Tata Surya sakaligus nang pamaraknya matan Matahari. Pariuda ripulusi palanit ngini adalah nang pahandapnya matan sabarataan palanit di Tata Surya, 87,79 hari. Palanit ngini dingarani maumpat ngaran diwa Merkurius, sang pambawa pasan bubuhan diwa dalam mitulugi Romawi.

Nang kaya Venus jua, Merkurius adalah palanit inpiriur nang andak urbitnya baandak di subalah dalam urbit Bumi, wan wayah dijanaki matan Bumi, jarak buncunya matan Matahari kada suah malabihi 28°. Marga jarak nang parak lawan Matahari, palanit ngini wastu kawa dijanak di parak upuk barat imbah matahari tinggalam atawa upuk timur sabalum matahari timbul, atawa rancaknya wayah aram. Merkurius cagar nampak kaya bintang nang tarang amun diitihi wayah waktu ngitu, tagal rancak jauh tangalih gasan diitihi daripada Venus. Amun diitihi matan tiliskup, Merkurius cagar maampaiakan sarangkuman pasa nang mahirip lawan pasa Venus wan Bulan, bila bagarak di urbit palihan dalamnya nang rilatip tahadap Bumi wan tajadi baimbal dalam sasiklus sinudiknya, kikira 116 hari.

Merkurius baisi rutasi nang unik dalam Tata Surya. Palanit ngini takunci pasang surut tahadap Matahari dalam ulaian–risunansi urbit 3:2, nang baarti bahua rilatip tahadap bintang tatap, palanit ngini barutasi di purusnya pas talu kali gasan saban dua kali pariuda ripulusi mangulilingi Matahari. Kaya nang diitihi matan Matahari, dalam karangka acuan nang barutasi lawan garakan urbit, Merkurius tajanak wastu barutasi sakali saban dua tahun Merkurius. 

Sumbu Merkurius baisi kapirutan pahalusnya matan sabarataan palanit di Tata Surya, wastu kikira  darajat. Palanit ngini jua baisi iksintrisitas urbit pangganalnya matan sabarataan palanit nang ada di Tata Surya; wayah baandak di titik pirihiliun, jarak Merkurius matan Matahari wastu kikira dua par talu (atawa 66%) matan jaraknya wayah baandak di titik apiliun. Pamukaan Merkurius hibak lawan kawah wan baisi wujut nang sarupa lawan Bulan; hal ngini manandaakan bahua parusis giulugis di pamukaannya sudah ampih matan miliaran tahun dahulu. Marga parak kada baisi atmuspir gasan manahan panas, Merkurius baisi suhu pamukaan nang liwar bamacam-macam saban harinya, mulai matan  wayah malam sampai  wayah tangah hari di sapanjang dairah katulistiwa. Suhu pamukaan di dairah kutupnya baandak di bawah  tarus. Merkurius kada baisi sama sakali satelit alami nang dikatahuani.

Dua wahana antariksa nang suah mailangi Merkurius adalah *[[Mariner 10]]*, nang tarabang malalui palanit ngini wayah tahun 1974 wan 1975, wan *[[MESSENGER]]*, nang dilungsurakan wayah tahun 2004 wan sudah mangurbit Merkurius sabanyak labih matan 4.000 kali dalam ampat tahun sabalum kahabisan bahan salukut wan maranjahakan diri ka pamukaan palanit ngini wayah 30 April 2015. Wahana antariksa *[[BepiColombo]]* dikikirakan cagar datang di Merkurius wayah tahun 2025.
Kakanakan

**Kakanakan** adalah saikung lalakian atawa bibinian nang balum tuha atawa balum bujang. Kakanakan jua adalah katurunan kadua, di mana kata "kakanakan" marujuk ka lawan matan kuitan, urang tuha adalah kakanakan matan kuitan bubuhannya, saupama bubuhannya sudah tuha.

Maumpat pasikulugi, kakanakan adalah pariuda pakambangan nang manjangkau matan masa bayi sampai umur lima atawa anam tahun, pariuda ngini rancaknya disambat lawan pariuda prasakulah, imbahnya bakambang sapadan lawan tahun-tahun sakulah dasar.

Badasarakan UU Peradilan Anak. Kakanakan dalam UU No.3 tahun 1997 tacantum dalam pasal 1 ayat (2) nang babunyi: “Kakanakan adalah urang dalam pakara kakanakan mutul nang sudah sampai umur 8 tahun tagal balum sampai umur 18 tahun wan balum suah kawin.

Walau kaitu istilah ngini jua rancak marujuk lawan pakambangan mintal sasaikung urang, walau umurnya sacara biulugis wan runtutan kajadian sasaikung sudah tamasuk tuha tagal amun pakambangan mintalnya atawa jua urutan umurnya maka sasaurang kawa haja diasusiakan lawan istilah "kakanakan".

## Riparinsi
Hari Pandidikan Nasiunal

**Hari Pandidikan Nasiunal**, disingkat **HARDIKNAS**, adalah hari nasiunal nang lain hari parai nang ditatapakan ulih pamarintah Indunisia gasan mamparingati karanakan Ki Hadjar Dewantara, tukuh palupur pandidikan di Indunisia wan pandiri lambaga pandidikan Taman Siswa, diparingati wayah tanggal 2 Mai saban tahunnya.

## Sajarah
Hari Pandidikan Nasiunal diparingati saban tanggal 2 Mai, tasimbaya lawan hari ulang tahun Ki Hadjar Dewantara, pahlawan nasiunal nang dihurmati sawagai bapak pandidikan nasiunal di Indunisia. Ki Hadjar Dewantara ranak dari kulawarga kaya Indunisia salawas ira kulunialisma Walanda, inya dipinandui marga wani mahual kabijakan pandidikan pamarintah Hindia Walanda wayah masa ngitu, nang wastu mambulihakan kakanakan karanakan Walanda atawa urang sugih nang kawa mamakan bangku pandidikan. Hari nasiunal ngini ditatapakan malalui Keppres No. 316 Tahun 1959 tanggal 16 Disimbir 1959.

Karitiknya tahadap kabijakan pamarintah kulunial maulah inya diasingakan ka Walanda, wan inya imbah ngitu mandiriakan sabuah lambaga pandidikan bangaran Taman Siswa imbah bulik ka Indunisia. Ki Hadjar Dewantara diangkat jadi mantari pandidikan imbah kamardikaan Indunisia. Pilusupinya, *[[tut wuri handayani]]* ("di balakang mambari tunjulan"), dipakai gasan sambuyan dalam dunia pandidikan Indunisa. Inya habis umur wayah tanggal 26 April 1959. Gasan mahurmati jasa-jasanya tahadap dunia pandidikan Indunisia, pamarintah Indunisia manatapakan tanggal karanakannya jadi Hari Pandidikan Nasiunal.

## Parayaan
Walau lain hari parai nasiunal, Hari Pandidikan Nasiunal dirayaakan sacara ligar di Indunisia. Parayaannya rancaknya ditandai lawan panggawian upacara bandira di sakulah-sakulah wan paguruan tinggi, matan tingkat kacamatan sampai pusat, diumpati lawan panyampaian pidatu batima pandidikan ulih pajabat takait.

## Riparinsi
Hari parai

**Hari parai** atawa **paraian** adalah sabuah masa di mana urang-urang maluangakan waktu nang bibas matan gawian atawa dunia pasakulahan. Rancaknya paraian tajadi wayah patangahan tahun atawa jua pahabisan tahun, jua wayah hari raya. Dalam kaadaan husus kaya bancana alam, hari parai kawa ditatapakan ulih pamarintah.

## Indunisia
Di Indunisia hari parai kabanyakan badasarakan hari parayaan matan sabuting agama tatantu. Salain ngitu ada jua hari parai nasiunal kaya tanggal 17 Agustus, wan pamilu/pamilukada lawan kapala dairah, kapala nagara, wan angguta ligislatip nang gasan samunyaan dairah wan nagara intangannya.
Saadillah Mursjid

**Saadillah Mursyid** diranakakan di Barabai, Kalimantan Salatan, 7 Siptimbir 1937. Inya suah manjabat Mantari Anum/Sikrataris Kabinit Indunisia di Kabinit Pambangunan V, Mri Sekretaris Kabinet pada Kabinet Pembangunan VI, dan Menteri Sekretaris Negara pada Kabinet Pembangunan VII. 

## Riwayat gawian
Sebelum jadi menteri, inya lulusan Universitas Gajah Mada (UGM), "The Nederlands Economic Institute", Rotterdam, wan Universitas Harvard suah begawi di Badan Perencanaan Pembangunan Nasional (Bappenas). Pada tahun 1992, dapat penghargaan Bintang Mahaputra Adipradana. Tahun 2003-2005, inya jadi "*General Manager*" Taman Mini Indonesia Indah.

Selain itu, beliau suah jadi Direktur Utama PT. Dua Satu Tiga Puluh wan Komisaris Utama PT. Hanurata.

Pernyataan itu disambatnya rahatan Soeharto dihibaki lawan sumpahan wan cacian matan musuhnya. Pria kelahiran Kalimantan Selatan, 7 September 1937, ini memang dikenal loyal dalam berteman. Maka, ia tak meninggalkan Soeharto, meski kekuasaan tak lagi dalam genggaman pendiri Orde Baru itu. Ia tetap setia berkunjung ke Cendana.

Tetapi Saadillah tak memiliki waktu lebih banyak menunjukkan kesetiaannya. Mantan Menteri Sekretaris Negara ini meninggal dunia pada 28 Juli 2005 akibat stroke. Pada saat itu Soeharto menyempatkan diri melayat ke rumah duka. Dia merasa wajib memberi penghormatan terakhir pada mantan anak buahnya yang setia itu.

Meniti karier di jaringan birokrasi sebagai kurir kantor Sekretariat Negara di awal pemerintahan Orde Baru, Saadillah ayungannya mengisi pos terpenting di sana. Selanjutnya ia seperti ditakdirkan berada di samping Soeharto pada masa-masa sulitnya.

Saadillah yang menulis konsep pengunduran diri Soeharto. Ia juga yang terus melaporkan detik-detik perkembangan genting pada Mei 1998 itu. Ketika Soeharto sakit keras pada 1999, ia setia membesuknya

## Jujuhutan
Api

**Api** adalah oksidasi hancap sabuting bahan di kimia eksotermik dalam proses pambakaran nang malapasakan panas, cahaya, wan bamacam reaksi Produk (kimia). Api jadi panas maraga kunvirsi ikatan rangkap nang lamah dalam mulikul uksigen (O  2 ), ka ikatan nang takuat dalam produk pambakaran, yaitu karbon dioksida wan banyu nang malapasakan energi (418 kJ per 32 g O  2 );  energi ikatan bahan bakar mamainakan paran halus haja di sini.  

Pas titik tatantu dalam riaksi pambakaran nang disambat titik panyalaan, pacangan mahasilakan nyala api.  * [[Nyala]] * adalah bagian matan api nang kawa diitihi.  Api tautama tatdiri matan karbon dioksida, uap banyu, uksigen, wan nitrugen.  Amun pina panas, gas kawa terionisasi gasan mahasilakan plasma. Tagantung lawan substansi nang sangkut wan banda asing diluarnya, warna matan nyala wan kan kanyarakan api pacangan balain.

## Ekologi api

Barataan ekosistim alam baisi rezim kabakarannya sorang, wan urganisme nang ada di ekosistim nang ngitu baadaptasi atawa bagantung lawan rezim kabakaran ngitu. Api maulah mosaik tambalan di habitat nang bamacam-macam, barataan ngitu baandak di tingkatan suksesi nang balain. Bamacam spesies tanaman, binatang, wan mikruba baisi kamampuan mamanfaatakan kaadaan ngitu, wan maulah tambalan (balang di tanah) nang bamacam-macam, api maulah banyak sapisies kawa hidup disapanjang daratan.

## Catatan fosil api

## Palindungan wan pancagahan

Program pancagahan kabakaran liar di sabarataan dunia mambada'i mamakai teknik nang kaya *pamakaian* wan *panantuan api di alam liar atawa [[Kabakaran nang takontrol]]*. *Pamakaian api di alam liar* marujuk ka barataan api nang disababakan alam nang diawasi tapi dibiarakan tabakar. *Kabakaran nang takontrol* marupakan api nang dinyalakan buhan  pamarintahan nang apinya dinyalaakn pas cuaca kada talalu babahaya.

Layanan Mamadamakan kabakaran tasadia di macam-macam dairah nang bakambang gasan mamadamakam atawa manjinakakan api. Pamadam Kabakaran mamakai Oto pamadam kabakaran, sumber banyu nang kaya baasal matan sistim distribusi banyu wan keran kabakaran atawa mamakai busa kalas A wan kalas B, tagantung apa nang dipakai gasan mamadamakan api

Pancagahan kabakaran batujuan gasan mangurangi timbulnya sumber kabakaran. Pancagahan kabakaran tamasuk malajari bubuhan masyarakat cara mahindari manimbulakan api. Bangunan nang kaya sakulah atawa gedung nang tinggi kadang manggawi latihan kabakaran gasan mahabari wan manyiapakam masyarakat kaya apa caranya manyalamatakan diri amun tajadi kabakaran di bangunan. Misalnya ada urang nang mambakar gedung sacara sangaja, kalakuan ngini marupakan salah sabuting tindak kriminal di samunyaan dairah.

Amun pancagahan kabakaran wan palindungan tadi gagal gasan mahindari karusakan, maka asuransi kabakaran kawa mangganti karusakan sacara kauangan.

## Catatan Batis
Waja tahan tagar

**Waja tahan tagar** atawa nang rancak dipinandui lawan ngaran **stainless steel** kalumpuk lugam nang babahan dasar wasi wan campuran nang baisi paling kada kikira 11% kromium, sabuting campuran nang kawa mancagah wasi jadi batagar wan jua maulah wasi tadi jadi tahan panas. Bamacam janis waja tahan tagar baisi kandung palihan karbon (matan 0.03% sampai labih pada 1.00%), nitrogen, aluminium, silikon, sulfur, titanium, nikel, tambaga, selenium, niobium, wan molybdenum. Sapalih macam waja tahan tagar rancak diulah lawan talung buting angka, cuntuhnya adalah ''waja tahan tagar 304''.
 
Katahanan matan pangikisan waja tahan tagar adalah hasil adanya kandungan kromium wan lugam-lugam campuran nang maulah pasivasi kimia nang malindungi bahan dasar matan sarangan pangikisan wan kawa mawagasakan sasaurang wayah ada uksigen. Katahanan pangikisan kawa ditingkatakan ka tingkat nang tatinggi lawan cara:
* maningkatakan bahan kromium nang ada ka tingkat di atas 11%;
* tambahan 8% atawa nang tatinggi lagi matan nikel; wan
* panambahan molybdenum (nang baguna gasan manambah katahanan matan pangikisan luang.

Panambahan nitrugin maningkatakan jua lawan katahanan matan pangikisan luang wan manaikakan kakuatan mikanis. Jadi, banyak tingkatan waja tahan tagar nang baisi tingkatan kromium wan molybdenum gasan manyasuaiakan kaparluan matan waja tahan tagar tadi.

## Efek bagi kasihatan
### Bamasak
 biasanya kada babahaya gasan kasihatan makhluk hidup, tapi sapalihan urang ada nang kada tahan kawa mandapati iritasi kulit maraga alergi nikel lawan sapalihan lugam tatantu.

 manyarap nikel wan kromium dalam jumlah halus haratan bamasak.

### Pangalasan
Ada panalitian luas nang manampaiakan bahwa mahirup asap pangalasan waja tahan tagar maningkatakan risiku takana panyakit kanker (pasnya kanker paparu).

## Catatan Batis
Nebula

**Nebula** (baasal matan basa Latin nang baisi arti 'awan' atawa 'kabut'; **nebulae**, **nebulæ** atawa **nebulas**) adalah sabuah awan antar bintang matan dabu, hidrogen, helium wan bamacam gas nang taionisasi. Asalnya, istilah ngini dipakai gasan manjalasakan bamacam objek astronomi nang tasabar, tamasuk  nang ada di galaksi-galaksi nang jauh pada bima sakti, misalnya pernah jua disambat lawan ngaran *Nebula Andromeda* (wan galaksi spiral nang umunnya dipinanduu lawan ngaran "nebula spiral" sabalum sifat asli matan galaksi di kunfirmasi pas pamulaan abad ka 20 ulih Vesto Slipher, Edwin Hubble wan lainnya.

Kabanyakannya, ukuran nebula bamacam-macam; ada nang ukuran diameternya batahun-tahun cahaya. Nebula nang kawa dilihat ulih mata manusia di bumi biasanya taganal, tapi kada tatarang mun dilihat parak. Nebula Orion marupakan nebula paling tarang di luar angkasa wan kawa manukupi dua kali lipat diameter sabarataan sudut bulan wan kawa dilihat ulih mata talanjang tapi kada sawat taitihi buhan astronom bahari. 

## Pambantukan

Nebula tabantuk matan bamacam hal (wan janisnya bamacam-macam jua). Kabanyakan nebula tabantuk dalam bantuk nebula emisi. Nebula emisi nang baisi gas-gas taionisasu disambat Daerah H II. Nebula nang kaya ngini tabantuk haratan bintang nang hanyar haja tabantuk maionisasi gas nang ada di paraknya sahingga manciptaakan nebula emisi. Cuntuh matan Dairah H II adalah Nebula Orion wan NGC 604.

Ada jua nebula nang tabentuk amatn laduman Supernova wan Nova. Nebula nang tabantuk matan hasil supernova disambat Sisa-sisa supernova (*Supernova Remnant*). Cuntuh matan sisa-sisa supernova adalah Nebula Kapiting wan nebula nang tabantuk matan hasil nova disambat Sisa-sisa nova (*Nova Remnant*). Contoh matan sisa-sisa nova adalah GK Persei (atawa biasa dipinandui sabagai *Nova Persei 1901*).

Nebula rancak jua tabantuk matan bintang-bintang nang kaya Matahari pas buhannya parak sakratul maut, yaitu tahapan Katai putih. Nebula ngini biasa disambat Nebula planeter. Nebula ngini tabantuk pas bintang nang kaya Matahari kahabisan bahan bakar. Hal ngitu maakibatakan bintang pacangan baganal tarus sampai pahabisannya inya mahampasakan angin bintangnya dalam skala ganal jadinya maulah kahilangan massanya. Angin bintang ngitu kaynanya mambantuk *Nebula Planeter* wan bintangnya jadi *Katai Putih*

Ada struktur awan antarbintang nang tabantuk matan Jet Bintang, tapi biasanya kada bastatus Nebula, tapi kawa dianggap sabagai nebula. Ngarannya Ubjek Herbig-haro. Ubjek ngini tabantuk pas sabuting jet matan bintang hanyar diranakakan manabrak materi dingin lalu mmbantuk nebula.

## Galeri

Comets Kick up Dust in Helix Nebula (PIA09178).jpg|Citra Inframerah matan Nebula Heliks
Crab Nebula.jpg|Citra matan Nebula Kepiting
M57 The Ring Nebula.JPG|Citra matan Nebula Cincin
Ant Nebula.jpg|Citra matan Nebula Semut
Omega Nebula.jpg|Citra matan Nebula Omega
Crescent Nebula.jpg|Citra matan Nebula Sabit
Egg Nebula.jpg|Citra matan Nebula Intalu


## Catatan Batis
Hilal

**Hilal** adalah bulan sabit anum panambaian nang kawa diitihi imbah tajadinya kunjungsi (ijtimak, bulan hanyar) di ampah parak matahari tinggalam nang jadi acuan pamulaan bulan dalam almanak Islam. Rancaknya hilal dijanaki wayah hari ka-29 matan bulan Islam gasan manantuakan apa hari imbahnya sudah tajadi pagantian bulan atawa balum. Hilal jua adalah palihan matan pasa–pasa bulan.
Bulan Sawi

**Bulan Sawi** (basa Arap:**هلال**) ialah bantuk bulan nang malangkung. Babantuk kaya sebuting bulatan ganal nang dikusungakan ulih sebuah bulatan halus nang bapurus di sabuting higa.
## Jujuhutan
Pulsar

**Pulsar** (baasal matan kata *pulse* wan *-ar* nang kaya di “kuasar”) adalah bintang kandal barutasi nang baisi sipat kabarikitan wasi barani nang tinggi (rancaknya bintang neutron tagal tamasuk jua kihit putih) nang mamancarakan sinar sinar iliktrumagnitik kaluar di kutub magnetnya. Radiasi ngini kawa dipinandui pas sinar nang dikaluarakan tadi maarah ka bumi (nang kaya marcusuar nang kawa kawa dilihat cahayanya pas diarahakan ka pangamat), wan pulsar tadi batanggung jawab jua lawan tampilan gadagupan matan pangaluaran (emisi). Bintang neutron bantuknya biasanya kandal wan baisi periode rutasi nang satumat. Hal ngini mahasilakan jarak nang pas antara gadagupan nang bajarak matan milidetik ka detik gasan pulsar nang manyurangan. Pulsar marupakan salah sabuting kandidat matan cahaya kosmik nang baisi energi ultra tinggi. (Lihati jua mekanisme parcapatan sentrifugal.)

Periode rutasi pulsar maulah inya jadi alat nang bamanfaat gasan bubuhan astronom. Pangamatan sabuting pulsar di sistem binari bintang neutron dipakai sacara kada langsung gasan mangkunfirmsi adanya radisi gravitasi. planet extrasurya pamulaannya ditamui diparak pulsar, PSR B1257+12. Pas 1983, sapalihan tipe pulsar dideteksi malabihi akurasi matan jam atom di jam panjagaan.

## Pulsar nang penting

Pulsar nang ada di daptar ngini bisa nang pamulaan tipenya nang ditamuakan atawa mawakili sapalihan tipe ekstrem matan populasi pulsar nang dipinandui, misalnha nang baisi periode paukuran nang paling satumat.
* Radio pulsar nang pamulaan ditamuakan "CP 1919" (wahini dipinandui lawan ngaran PSR B1919+21), lawan periode dagupannya bakisar matan 1,337 detik wan ligar dagupannya 0,04-detik, ditamuakan pas 1967.
* Pulsar binari nang pamulaan ditamuakan, yaitu PSR 1913+16, nang orbit mamburuk ditingkat nang pas sasuai predikisi maraga emisi matan radiasi gravitasi ulih relativitas umum
* Radio pulsar nang paling tarang, Vela Pulsar.
* Pulsar badurasi milidetik nang panambayan, PSR B1937+21
* Pulsar bafurasi milidetik paling tarang, PSR J0437−4715
* Pulsar Sinar-X nang pamulaan, Cen X-3
* Pulsar Sinar-X panambayan nang milidetiknya balaju, SAX J1808.4−3658
* Pulsar pamulaan nang lawan planet, PSR B1257+12
* Pulsar pamulaan nang di observasi tapangaruh asteroit: PSR J0738−4042
* Pulsar kambar nang ditamui di sistem binari, PSR J0737−3039
* Pulsar nanv baisi periode paling satumat, PSR J1748−2446ad, baisi periode matan ~0,0014 detik atawa ~1,4 milidetik (716 kali par-detik).
* Pulsar nang baisi peripde paling lawas, sakitat 118,2 detik, sakaligus jadi sabubutingannya cuntuh pulsar kihit putih, AR Scorpii.
* Pulsar bintang neutron nang baisi periode paking lawas, PSR J0250+5854, baisi periode sakitat 23,5 detik.
* Pulsar nang baisi periode paling stabil, PSR J0437−4715
* Pulsar nang pamulaan baisi 2 massa bintang, PSR J0337+1715
* PSR J1841−0500, bastop badagup salawas 580 hari. Salah sabuting pulsar nang dipinandui nang suah batahan badagup labih pada babarapa menit.
* PSR B1931+24 marupakan pulsar nang baisi siklus. badagup salawas saminggu, imbahtu batahan salawas sabulan. Salah sabuting pulsar nang dipinandui suah batahan labih pada babarapa menit.

## Catatan Batis
Sambahyang sunah

**Sambahyang sunah** atawa **sambahyang nawafil** (jamak: nafilah) adalah sambahyang nang dianjurakan gasan digawi tagal kada diwajipakan jadi kada badusa amun kada digawi lawan kata lain amun digawi lawan baik, bujur, ihlas banar cagar nampak hikmah wan rahmat matan Allah Swt. nang liwar bagus.
Sambahyang sunah maumpat hukumnya tadiri atas dua gulungan, antara lain:
* Muakad, adalah sambahyang sunah nang dianjurakan lawan panikinan nang kuat (parak wajip), kaya sambahyang dua hari raya, sanbahyang sunah witir, wan sambahyang sunah tawap.
* Ghairu Muakad, adalah sambahyang sunah nang dianjurakan kadada panikinan nang kuat, kaya sambahyang sunah Rawatip wan sambahyang sunah nang sipatnya insidintil (tagantung waktu wan kaadaan, kaya sambahyang kusup wastu digawi wayah garaha haja).

## Pambagian Maumpat Panggawian
* Sambahyang sunah ada nang digawi saurang-saurang di antaranya:
** Sambahyang Rawatip
** Sambahyang Tahiyatul Wudu
** Sambahyang Istiharah
** Sambahyang Mutlak
** Sambahyang Duha
** Sambahyang Tahiyatul Masigit
** Sambahyang Tahajut
** Sambahyang Hajat
** Sambahyang Awabin
** Sambahyang Tasbih
** Sambahyang Taubat
* Sadangakan nang kawa digawi sacara bajamaah antara lain:
** Sambahyang Tarawih
** Sambahyang Hari Raya
** Sambahyang Garaha
** Sambahyang Istiska